ફિલ્મ દંગલથી અનેક લોકોને પોતાની એક્ટિંગથી પ્રભાવિત કરનાર ઝાયરા વસીમ હાલ એક પછી એક મુશ્કેલીઓનો સામનો કરી રહી છે. પહેલા તેના કાશ્મીરી હોવા પર મામલે વિવાદ થયો હતો. અને હવે ફ્લાઇટમાં તેની સાથે છેડછાડ થઇ હોવાની વાત બહાર આવી છે. આ અંગે ખુદ ઝાયરા વસીમે એક વીડિયો અપલોડ કરીને જણાવ્યું છે. નોંધનીય છે કે બોલીવૂડમાં પોતાની જગ્યા બનાવવાનો પ્રયાસ કરતી ઝાયરા એક પછી એક મુશ્કેલીઓમાં પડી રહી છે. ઝાયરાએ વીડિયો અપલોડ કરીને જણાવ્યું કે ફ્લાઇટમાં તેમની પાછળ બેઠેલો વ્યક્તિ તેમની સાથે ફ્લાઇટમાં છેડછાડ કરી રહ્યો હતો. તેમણે કહ્યું કે પાછળ બેસનાર વ્યક્તિ તેના પગથી ઝાયરાને પીઠ અને ગળાને અડવાનો પ્રયાસ કરી રહ્યો હતો. પણ આસપાસ બેઠેલા લોકોએ તેને ના તો કંઇ કહ્યું ના તો તેને રોક્યો.